open-index/open-wikipedia-markdown huggingface dataset:
Melum

**Melum** (uoffisiell skrivemåte *Mælum*) er en bydel vest i Skien som grenser mot Nome kommune. Bygda består av fire grender: Stavdal, Dolva, Bergan og Tveitan. 

Bydelen har en egen barneskole, (Melum skole), barnehage (Melum Barnehage), og idrettslag (Melum Idrettslag) med tilhørende klubbhus. Mælum Skytterlag har stor aktivitet i bygda og har en innendørs skytebane beliggende på Marum og utendørsanlegg beliggende på Kloppmyr. I bydelen finnes også Melum kirke fra 1700-tallet. 

## Referanser
Muir of Ord

**Muir of Ord** (Skotsk gælisk: **Am Blàr Dubh**) er en landsby (*[[Landsby#Landsbyer i engelsktalende land|village]]*) i regionen Highland i Skottland. Landsbyen ligger på vestsida av halvøya Black Isle på den skotske nordøstkysten, innerst i Moray Firth. Den ligger ikke langt fra bunnen av fjordarmen Beauly Firth, mellom landsbyene Beauly og Conon Bridge. Den er om lag ti kilometer sør for byen Dingwall og 20 km vest for Inverness.  

Ved folketellingen i 2001 hadde Muir of Ord 1&nbsp;812 innbyggere. I 2006 ble folketallet estimert til 2&nbsp;000 innbyggere.

Den årlige landsbruksmessen Black Isle Show finner sted i Muir of Ord. Whiskydestilleriet Glen of Ord ligger i landsbyen, og er åpent for publikum for omvisninger.

## Referanser

## Eksterne lenker
* Black Isle Show 
* Whisky.com Glen Ord Distillery
Gary Hershberger

**Gary Hershberger** (født 1964) er en amerikansk skuespiller og manusforfatter kjent fra tv-serier som *[[Twin Peaks]]* og *[[Six Feet Under]]*. 

Hershberger filmdebuterte i den relativt ukjente ungdomsfilmen *Paradise Motel* (1984) og TV-debuterte året etter med en gjesteopptreden i den kjente amerikanske action-serien *[[Knight Rider]]*. Utover 1980-tallet hadde han roller i en rekke mer eller mindre ukjente ungdomsfilmer, inkluderte hovedrollen i komedien *[[Free Ride (film)|Free Ride]]* fra 1986. I 1990 hadde han en sentral rolle i *[[Columbo]]*-episoden *Columbo Goes to College*. Samme år fikk han rollen som Mike Nelson i den amerikanske tv-serien *[[Twin Peaks]]*. Han gjentok rollen i filmen *[[Twin Peaks: Fire Walk with Me]]* og i tredje sesong av tv-serien i 2017 (en episode). 

Han har etter dette hatt få notable filmroller, men flere oppdrag for TV. På 1990-tallet hadde han tre gjesteopptredener i krimserien *[[Murder, She Wrote]]* og i perioden 2001–2002 hadde han en fast rolle i den kjente serien *[[Six Feet Under]]*. Han har ellers hatt gjesteopptredener i kjente serier som blant annet *[[21 Jump Street]]* (1988), *[[Coach (TV)|Coach]]* (1989 & 92), *[[Renegade (TV-serie)|Renegade]]* (1994), *[[Pacific Blue (TV-serie)|Pacific Blue]]* (1999), *[[Chicago Hope]]* (2000), *[[The West Wing]]* (2000), *[[JAG (TV-serie)|JAG]]* (1998 & 2000) og *[[Grey's Anatomy]]* (2007).

Han har også forsøkt seg bak kamera og var i 2000 manusforfatter på TV-filmen *Python*, en skrekkomedie regissert av Richard Clabaugh (med blant annet Robert Englund i en av de ledende rollene).

## Privatliv
Hershberger har vært gift siden midten av 1990-tallet og har fire barn.

I 2000-årene stiftet han organisasjonen Act in Faith, som henvendte seg til kristne skuespillere og manusforfattere.

## Referanser


## Eksterne lenker
*
Finn Drangsholt

**Finn Drangsholt** (født 1953) var professor i energi og miljø fram til 2012.

Han ble sivilingeniør i VVS-teknikk, damp og forbrenningsteknikk ved NTH i 1978 og dr. ing. samme sted med avhandlingen *Behovsstyrt ventilasjon*. Han var forsker ved SINTEF arkitektur og byggteknikk 1979–81, forsker og seniorforsker ved SINTEF varmeteknikk 1982–95; førsteamanuensis ved Høgskolen i Sør-Trøndelag 1995–2006 og professor ved Høgskolen i Oslo 2006 2012.

Drangsholt forsker særlig på ventilasjon og har arbeidet med smittespredning i sykehus ved ventilasjon av operasjonsstuer og spredning av brann i bygninger.

## Referanser


## Eksterne lenker
Statens fastighetsverk

**Statens fastighetsverk** (**SFV**) er en svensk statlig forvaltningsmyndighet, underlagt Finansdepartementet og dets oppgave er forvaltning av en viss del av den svenske stats faste eiendom. 

## Bakgrunn

Statens fastighetsverk ble dannet i 1993 etter det statlige Byggnadsstyrelsen ble delt opp i flere mindre enheter, blant de Akademiska hus, Vasakronan og SFV. Enheten overtok da ansvaret for statlig eiendom som ble ansett som særlig kulturhistorisk verdifull eller som av andre grunner trengte spesiell forvaltning. 

Verkets historiske røtter kan trekkes tilbake til 1500-tallet og kongemaktens økende antall eiendommer under denne tiden, blant annet som en følge av reformasjonen og kong Gustav Vasas politikk for å styrke sentralmakten. SFV har for eksempel Vadstena kloster og restene av klosteret i Roma. Spor etter reduksjoner finnes, Biskops-Arnö er Sveriges siste statseide reduksjonsgods. Verket har også bygninger eldre enn 1500-tallet, som middelalderborgen Nyköpingshus og Roggeborgen.

## Virksomhet

SFV forvalter over 1&nbsp;800 eiendommer, deriblant et stort antall slott, museer, teaterbygninger, historiske forsvarsverk, kongsgårder, regjeringsbygg, ambassader og parker for den svenske stat. Store områder, både skog og jordbruksområder forvaltes av verket, totalt 6,5 millioner hektar som tilsvarer om lag 1/7 av Sveriges flateinnhold. En stor del av dette er såkalt fjellnær skog, en skogstype som anses å ha spesielt beskyttelsesbehov.

Noen kjente svenskers hjem inngår også i verkets eiendommer, som Linnés Hammarby og et antall ruiner og monumenter av kulturhistorisk betydning. To områder på UNESCOs verdensarvliste forvaltes nesten helt av SFV, orlogsbyen Karlskrona og Drottningholm slott, mens ytterligere seks verdensarvsteder er delvis forvaltet av Statens fastighetsverk.

## Se også
* Specialfastigheter
* Fortifikationsverket

## Referanser


## Eksterne lenker
*
Football League 3. divisjon nord 1937–1938

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater www.englishfootballleaguetables.co.uk
Stabben

**Stabben** er et fjell på øyen Stabblandet i Aure kommune på Ytre Nordmøre. Det har en høyde på 827 meter over havet. Fjellet er det nordligste av fjellene på øyen, fra toppen går det en fjellrygg til Innerbergsalen. Gården Stabben ligger ved foten av fjellet på vestsiden, ved Sålåsundet. På nordsiden ligger Soleimsgårdene, og dalføret Soleimsdalen er på østsiden av fjellet.

Stabben har gitt navn til øyen den ligger på, Stabblandet, men også betegnelsen på fjellene som hørte under tidligere Tustna kommune; Tustnastabban.

Stabben er regnet som det vanskeligste fjellet av Tustnastabban å bestige, og de fleste velger å ha med kjentmann. 

## Referanser




## Eksterne lenker
* Tingvoll Tindeklubb *The Seven Peaks Nightmare* Turbeskrivelse, Tustnastabban på 24 timer.
Grace Zabriskie

**Grace Zabriskie** (født 1941) er en amerikansk skuespiller kjent fra TV-serier som *[[Twin Peaks]]* (1990–1991), *[[Seinfeld]]* (1992–1998), *[[John Doe (TV serie)|John Doe]]* (2002–2003) og *[[Big Love]]* (2006–2011).

Hun har medvirket i over 160 film- og TV-produksjoner.

## Biografi
Zabriskie er født i New Orleans i Louisiana. Hun er utdannet lærer og underviste før hun gikk inn i skuespillerbransjen.

Zabriskie TV-debuterte i en liten birolle i fjernsynsfilmen *The Million Dollar Dixie Deliverance* (1978) og filmdebuterte samme år i den relativt ukjente komedien *They Went That-A-Way & That-A-Way*. I 1979 hadde hun en mindre birolle i den langt mer kjente dramafilmen *[[Norma Rae]]*.

I 1990 fikk hun rollen som Sarah Palmer i serien *[[Twin Peaks]]* og hun gjentok rollen i filmen *[[Twin Peaks: Fire Walk with Me]]*, samt tredje sesong av *Twin Peaks* i 2017. Hun har siden hatt biroller i filmer som blant annet *[[Stekte grønne tomater]]* (1991), *[[Drop Zone]]* (1994), *[[The Passion of Darkly Noon]]* (1995), *[[Gone in Sixty Seconds]]* (2000), *[[The House on Turk Street]]* (2002), *[[Forbannelsen (2004)|Forbannelsen]]* (2004), *[[The Makings of You]]* (2014) og *[[Polaroid (film)|Polaroid]]* (2019).

Zabriskie har ellers gjesteopptredener i flere tv-serier og medvirket i fler TV-filmer, deriblant *[[Den brennende sengen]]* (1984). 

## Privatliv
Zabriskie har to døtre, den ene er kunstner. Hun har selv drevet med kunst og har stilt ut både malerier og skulpturer.

## Referanser


## Eksterne lenker
* 
*
Den Norske Blåsekvintett

**Den Norske Blåsekvintett** (etablert 1955) var en norsk blåsekvintett, et ensemble med utspring i Oslo Filharmoniske Orkesters blåserbestning.

I begynnelsen holdt kvintetten stort sett lokale konserter og opptrådte hyppig i kringkastingen. Etter en tid turnerte de også i Norden og sågar i Kiel (1963). Utenlands er de kjent som **The Norwegian Wind Quintet**. Blant medlemmene fant man
*Fagott: Torleiv Nedberg  (1955–82), Per Hannisdal
*Fløyte: Ørnulf Gulbransen fløyte (1955–72), Per Øien fløyte (1972–),
*Klarinett: Richard Kjelstrup (1955–72), Erik Andresen (1972–88), Leif Arne Pedersen (1988–), Harald Bergersen
*Obo:  Tom Klausen (til 1962), Erik Niord Larsen (1963–83), Håvard Norang
*Horn: Ivar Bratlie, Odd Ulleberg (1962–)
## Utgivelser
**Verk av [[Folke Strömholm]] og [[Magne Hegdal]]* (Aurora, 1988). Besetning: Erik Niord Larsen, Harald Bergersen, Odd Ulleberg, Per Øien og Torleiv Nedberg.
**[[Egil Hovland]]:  Kammerverk* (Aurora, 1994).  Med Erik Niord Larsen, Erik Andresen, Odd Ulleberg, Ørnulf Gulbransen og Torleiv Nedberg (tidligere opptak).
## Premier
*Musikkritikerprisen 1976
## Referanser
Skarven

**Skarven** er et fjell i Aure kommune på Ytre Nordmøre. Det har en høyde på 896 meter over havet. Fjellet ligger på østsiden av øyen Tustna og er det høyeste fjellet på øyen, og Sør-Norges nest høyeste øytopp (rangert øy for øy).

Vest for fjellet ligger Gullsteinsdalen med Gullsteinsvollen, en hytte som drives av Kristiansund og Nordmøre Turistforening. På andre siden av dalføret ligger Jørgenvågsalen med Jurtinden som høyeste topp. På østsiden av Skarven ligger Sålåsundet som deler Tustna og Stabblandet. Herfra er det utsikt fra Skarven til toppene Stabben og Innerbergsalen på Stabblandet.

Skarven er et populært turfjell både sommer og vinter.


Tustna mountains from Smola ferry.JPG|Skarven lengst til venstre, Gullsteinsdalen i mellom og Jørgenvågsalen til høyre. 
Gullsteinvollen.JPG|Turistforeningshytten Gullsteinvollen ligger på vestsiden av Skarven. 
Skarven Tustna.JPG|Skarven sett fra Knubben. 


## Se også
* Tustnastabban

## Referanser




## Eksterne lenker
* 
* Tingvoll tindeklubb *Trollstua/Gullsteinsvollen via Skarven* (Turreferat)
Katarina Frostenson

**Katarina Frostenson** (født 5. mars 1953 i Stockholm) er en svensk lyriker, oversetter og medlem av Svenska Akademien siden 1992. Hun er niese av Anders Frostenson og kusinen til Karin Frostenson.
 
Frostenson debuterte som forfatter for scenen i 1990 med fire monodrama som har blitt oppført på scene og i radio. *2 Skådespel* fra 1996 er blitt oppført på Kungliga Dramatiska Teatern.

I januar 2007 ble hun overrakt Litteris et Artibus.

Hun er gift med fotografen Jean-Claude Arnault, som i oktober 2018 ble dømt til to års fengselsstraff for voldtekt. Ettersom Akademiets medlemmer ikke kan gå av, bestemte Frostensom  seg i april 2018 å avstå fra å delta på Akademiets møter som følge av skandalen.

## Bibliografi
* *Tal och Regn* (2008)
* *Ordet* (2006)
* *Karkas* (2004)
* *Skallarna* (2001) – Essä (publisert sammen med Aris Fioretos)
* *Från Rena land till Korallen* (2000 Dikt i utvalg)
* *Kristallvägen* (2000)
* *Korallen* (1999)
* *[[Staden (opera)|Staden]] – en opera* (libretto, 1998)
* *Vägen till öarna* (1996 fotobok, sammen med Jean-Claude Arnault)
* *2 Skådespel*: Traum; Sal P (1996)
* *Jan Håfström* (1994)
* *Tankarna* (1994)
* *3 × Katarina Frostenson* (1992)
* *Berättelser från dom* (1992)
* *Artur Lundkvist*. Inntredelsestale i Svenska Akademien. (1992)
* *Joner* (1991)
* *Moira* (1990)
* *4 monodramer* (1990)
* *Överblivet* (1989)
* *Överblivet* (1989)
* *Samtalet* (1987)
* *I det gula*: Tavlor, resor, ras (1985)
* *Den andra* (1982)
* *Rena land* (1980)
* *Raymond Chandler och filmen* (1978)
* *I mellan* (1978)

## Priser og utmerkelser
* Nordisk råds litteraturpris (2016)
* Litteris et Artibus (2007)
* Ekelöfprisen (2007)
* Ferlinprisen (2004)
* Erik Lindegren-prisen (2004)  
* Sveriges Radios lyrikkpris (1996)
* Bellmanprisen (1994)
* De Nios stora pris (1989)
* Gerard Bonniers lyrikkpris (1988)

## Referanser


## Eksterne lenker
* 
* 
*  [Libris søk](http://libris.kb.se/hitlist.jsp?q=förf:(Frostenson,+Katarina))
Aksjemarked

**Aksjemarked** er et marked hvor det kjøpes og selges aksjer. Dette kan på mange måter sammenlignes med hvordan man ellers handler på for eksempel et supermarked. Hovedhandelsplassen for kjøp og salg av aksjer er børsen. Handel administreres ofte av en aksjemegler, som forhandler pris mellom kjøper og selger. Kjøpere og selgere kalles investorer.

I Norge er det hovedsak Oslo Børs som er ansvarlig for dette.

*Kursmål* er den kursen en analytiker mener en aksje vil ha på et gitt tidspunkt i fremtiden. Normalt er kursmålet enten på 6 eller 12 måneders sikt. Kursmål settes ofte av aksjemeglere og analytikere. Kursmål kan basere seg på finansanalyser eller tekniske analyser.

## Se også
* Oslo Børs
* Børsens hovedliste
## Referanser
Parkland Walk

**Parkland Walk** er en 7,2 km lang tursti i Nord-London, England. Stien følger traséen til den nedlagte jernbanelinjen fra Finsbury Park via Stroud Green, Highgate og Muswell Hill til Alexandra Palace. Den går gjennom distriktene Islington og Haringey, og passerer gamle stasjonsplattformer og jernbanebroer, og leder til tunnelen ved den gamle stasjonen ved Highgate, men selve tunnelen er stengt av sikkerhetsgrunner.
Hans Stenseth

**Hans Stenseth** (født 30. desember 1896 i Gran kommune, død 18. mai 1994) var en norsk fløytist. Han turnerte mye og spilte med landets ledende ensembler.

Han gikk i organistlære hos sin far, organisten Johan S., videre ved Bangs Musikkskole og Musikkonservatoriet i Oslo under V. Aas, M. Lindeman og Arild Sandvold, på hovedinstrumentet fløyte med Nationaltheatrets og Oslo Filharmoniske Orkesters solofløytist Aksel Andersen som lærer.  Han var fløytist i Stavanger byorkester (1916–18), i hovedstadens Opera Comique (1918–21),
Casino Opera- og Operetteorkester (1921–28). Stenseth var lærer ved konservatoriet (frem til 1936).
Han flyttet i 1936 til Bergen der han var solofløytist i Bergen Filharmoniske Orkester frem til sin avgang for aldersgrensen i 1963.

Han var også tilsatt som fløytelærer ved Bergen Musikkonservatorium (1945–63).

Blant hans elever  finner vi musikere som
Per Øien,
Jan Ingolf Schjøtt,
Ørnulf Gulbransen,
Ronald Ones,
Hallvard Johnsen,
Vidar Austvik,
Toralf Tollefsen.

## Referanser
Glurns

**Glurns** (italiensk *Glorenza*) er en by i distriktet Vinschgau i provinsen Syd-Tirol. Med under 900 innbyggere er Glurns den nest minste byen i Alpene etter Rattenberg i Nord-Tirol.

Navnet Glurns er av førromersk eller retoromansk opprinnelse og betyr hassel- eller alme-eng.

Byen karakteriseres av en  fullstendig intakt bymur fra sent 1500-tall.

96,5 % av innbyggerne har tysk som morsmål, 3,37 % italiensk og 0,12 % ladinsk.

## Geografi
Glurns ligger nær flere viktige alpepass: Reschenpasset til Nord-Tirol, Ofenpasset til sveitsiske Engadin og Stilfspasset.

Glurns grenser til følgende kommuner: Mals, Prad am Stilfser Joch, Schluderns og Taufers im Münstertal.

## Historie
Glurns var et knutepunkt allerede i romertiden: den viktige romerveien Via Claudia Augusta gikk gjennom byen, samt en handelsvei til Sveits.

Stedet Glurns omtales første gang i et dokument i 1163, betegnes som borg i 1294, og som by i 1304.

På grunn av den gunstige beliggenheten ble byen raskt velstående gjennom veiskatt og handel. Den viktigste handelsvaren var salt, men også sydfrukter fra Italia, krydder, vin og jern- og metallvarer ga inntekter.

I 1499 ble byen rasert av tropper fra fristaten Drei Bünde. Bymurene som ble bygd opp etter denne ødeleggelsen står fremdeles.

Mot slutten av 1500-tallet endret handelsrutene seg og byen inntekter tørket etterhvert inn. Den militærteknologiske utviklingen på starten av 1600-tallet gjorde dessuten bymuren verdiløs som forsvarsverk, og byen ble et lett bytte for omstreifende soldater under trettiårskrigen.

Glurns brant og ble bygd opp igjen flere ganger, og ble stadig offer for flom i elven Etsch.
I mars 1799 plyndret og ødela franske tropper byen.

Nedgangen fortsatte på 1800-tallet, og i 1855 la en oversvømmelse byen øde.

## Glurns i dag
Fra 1970-årene av har det skjedd en sanering og revitalisering av byen, og med sitt maleriske bybilde er den nå et interessant mål for kulturinteresserte. Men byen ligger litt i utkanten av moderne masseturisme, har lite overnattingssteder og får dermed stort sett dagsturister.

## Referanser


## Eksterne lenker
* 
* Glurns historie (tysk)
* Turistinformasjon (tysk)
Harøyfjorden

**Harøyfjorden** er en fjord ytterst i Romsdal i kommunene Ålesund, Molde, Aukra og Hustadvika. Fjorden ligger mellom øyene Haramsøya, Flemsøya, Fjørtofta, Harøya, som fjorden er oppkalt etter, og Sandøy i nordvest og vest, og Dryna, Midøya, Otrøya og Gossa i sørøst og øst.

Skipsleia langs norskekysten følger fjorden som bekytter leia på begge sider. Midt i fjorden ligger Flatflesa fyrstasjon.   

Fjorden har en lengde på om lag 43 kilometer fra sørvest til nordøst forbi Gossa og til Bud på Hustadvika. Mellom øyene i vest går flere fjorder inn til Harøyfjorden, som Fjørtoftfjorden, Nogvafjorden og Longvafjorden. I øst går Frænfjorden østover fra østsiden av Gossa, Grunnefjorden går østover mellom Gossa og Otterøya, mens Midtfjorden, den ytterste delen av Romsdalsfjorden går østover på sørsiden av Dryna

To fergesamband krysser fjorden. Det ene går mellom Fjørtofta, Flemsøya, Dryna og Brattvåg, mens det andre går mellom Finnøya, Orta, Gossa, Ona og Sandøy. 

## Referanser
Finnfast

**Finnfast** var navnet på veiprosjektet med fastlandsforbindelsen til Finnøy kommune, nord for Stavanger i Rogaland. Finnfast åpnet 30. oktober 2009.

Dette innebar at en undersjøisk veitunnel måtte bygges og siden Rennesøy hadde fått fastlandsforbindelsen i 1992 i form av Rennfast ble Finnøytunnelen bygget fra øya Rennesøy til Finnøy med kryss og avstikker i tunnelen til Talgje.

## Se også
*Talgjefjordtunnelen
*Veitunneler i Norge
*Undersjøiske veitunneler i Norge

## Referanser



## Eksterne lenker
* States vegvesen om Finnfast
* Øya Talgje er nå landfast – Stavanger Aftenblad
* Nå er Finnfast åpnet
Lars Abrahamsen

**Lars Kristian Abrahamsen** (født 18. oktober 1855 i Hedrum, død 21. juli 1921) var en norsk jurist og politiker for partiet Venstre.
## Biografi
Han var statsråd i Handelsdepartementet i Gunnar Knudsens første regjering som satt fra 18. mars 1908 til 1. februar 1910. I Knudsens andre regjering, som tiltrådte 31. januar 1913, var han sjef for Justisdepartementet frem til 26. juli 1916. Han ble deretter utnevnt til sjef for Sosialdepartementet, men tiltrådte ikke før 1. oktober samme år. Han ble innvilget avskjed 20. februar 1919.

Han ble innvalgt til Stortinget fra Larvik og Sandefjord valgkrets for periodene 1898&ndash;1900 og 1901&ndash;1903. I 1907 ble han innvalgt fra Voss og i 1913 fra Midthordaland.

Abrahamsen seilte lenge til sjøs, blant annet som bottlenosefanger. Han tok styrmannseksamen i 1873,
men ble student i 1882 og fullførte juridisk embetseksamen i 1886. Han jobbet deretter som sakfører, senere overrettssakfører i Larvik. Fra 1902 til 1913 var han, med unntak av perioden som handelsminister, sorenskriver i Hardanger og Voss. Fra 1919 var han sorenskriver i Follo. Han hadde en rekke lokalpolitiske verv i Larvik og Voss.

Han var styremedlem i Det norske Totalavholdsselskap fra 1919 til sin død. I avholdsarbeidet, og da spesielt i forbudsarbeidet, hadde han en posisjon som en av de ledende politikere gjennom mange år.



File:Gunnar Knudsens regjering 2 (3527844907).jpg|Gunnar Knudsens første regjering 1908:Fra venstre:1. Karl Seip, kirkeminister2. Nils Claus Ihlen, arbeidsminister3. Gunnar Knudsen, statsminister4. Lars Abrahamsen, handelsminister5. Hans Konrad Foosnæs, landbruksminister6. Wilhelm Christophersen, utenriksminister7. Haakon Ditlef Lowzow, forsvarsminister8. Johan Castberg, justisminister

File:Gunnar Knudsens regjering 1 (3528656428).jpg|Knudsens andre regjering i 1913:Fra venstre: 1. Hans V. Keilhau, forsvarsminister2. Nils Claus Ihlen, utenriksminister3. Lars Abrahamsen, justisminister4. Gunnar Knudsen, statsminister5. Anton T. Omholt, finansminister6. Aasulv Bryggesaa, kirke- og undervisningsminister7. Andreas Urbye, arbeidsminister8. Johan Castberg, sosial- og handelsminister*NB! Bildet er feilaktig merket regjering 1*

## Referanser


## Eksterne lenker
* 
*
Todd McLellan

**Todd McLellan** (født 1967) er en tidligere canadisk ishockeyspiller, nå hovedtrener for Detroit Red Wings i NHL.

Han har tidligere vært hovedtrener for Edmonton Oilers og San Jose Sharks.

## Karriere

### Aktiv spiller
* 1983 – 1987 Saskatoon Blades
* 1987 – 1988 Springfield Indians
* 1987 – 1988 New York Islanders
* 1988 – 1989 Springfield Indians

### Trener
* 1993 – 1994 North Battleford North Stars	
* 1994 – 2000 Swift Current Broncos
* 2000 – 2001 Cleveland Lumberjacks
* 2001 – 2005 Houston Aeros
* 2005 – 2008 Detroit Red Wings (assisterende trener)
* 2008 – 2015 San Jose Sharks
*2015 – 2018 Edmonton Oilers
*2019 –          Los Angeles Kings

## Referanser


## Eksterne lenker
* 
* Hjemmesiden til San Jose Sharks
Liste over figurer i Strawberry 100%

Dette er en liste over figurene fra Strawberry 100%.

## Izumizaka High

**Junpei Manaka** (真中 淳平, Manaka Junpei)
* Stemme: Kenichi Suzumura
:Bursdag: 10. mai (Tyren)

**Aya Tōjō** (東城 綾, Tōjō Aya)
* Stemme: Mamiko Noto
:Bursdag: 14. januar (Steinbukken)

**Satsuki Kitaōji** (北大路 さつき, Kitaōji Satsuki)
* Stemme: Sanae Kobayashi
:Bursdag: 3. mai (Tyren)

**Hiroshi Sotomura** (外村 ヒロシ, Sotomura Hiroshi)
* Stemme: Yuji Ueda

**Rikiya Komiyama** (小宮山 力也, Komiyama Rikiya)
* Stemme: Wataru Takagi

**Amachi** (天地, Amachi)

**Misuzu Sotomura** (外村 美鈴, Sotomura Misuzu)
* Stemme: Eriko Kawasaki
:Bursdag: 25. mai (Tvillingene)

**Chinami Hashimoto** (端本 ちなみ, Hashimoto Chinami)
* Stemme: Ai Shimizu
:Bursdag: October 16th (Libra)

**Ōkusa** (大草, Ōkusa)
* Stemme: Takashi Kondo

## Oumi High

**Tsukasa Nishino** (西野つかさ, Nishino Tsukasa)
* Stemme: Megumi Toyoguchi
:Bursdag: 16. september (Jomfruen)

**Yui Minamito** (南戸 唯, Minamito Yui)
* Stemme: Nana Mizuki

## Andre

**Kozue Mukai** (向井 こずえ, Mukai Kozue)
* Stemme: Kana Ueda
:Bursdag: 6. juli (Krepsen)

**Mai Urazawa** (浦沢 舞, Urazawa Mai)
:Bursdag: 29. november (Skytten)

**Migishima**

**Satake**

**Ryuuichi Higure** (日暮 龍一, Higure Ryūichi)

**The Old Man**

**Shōtarō Tōjō** (東城正太郎, Tōjō Shōtarō)

**Shiori Kurokawa** (黒川 栞, Kurokawa Shiori)
* Stemme: Mitsuki Saiga

**Shuu Kadokura**
 
**Uchiba**

**Shoji**

**Haruka Toujou**
Alvhild

**Alvhild** er en variant av kvinnenavnet *[[Alfhild]]*, som er dannet av norrøne *alfr*, «alv», og *hildr*, «strid».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Alvhild Hedstein (f. 1966), norsk politiker og direktør i Stiftelsen Miljømerking
* Alvhild Dvergsdal, norsk professor i nordisk språk

## Referanser


## Eksterne lenker
*
Niels Arden Oplev

**Niels Arden Oplev** (født 1961) er en dansk TV- og filmregissør. Han har oppnådd folkelig suksess med regi av flere av Danmarks Radios store serier, og med filmen *[[Drømmen]]* slo han for alvor igjennom som spillefilmregissør.

## Biografi
Niels Arden Oplev kommer fra Himmerland, hvor han gikk på en liten landsbyskole. Her hadde han som en av de første lærere den nyansatte Ole Lund Kirkegaard, som forsto å inspirere Niels ved å lage utradisjonelle tiltak i undervisningen. Etter fem år her måtte han skifte til en større sentralskole, som ble ledet på en langt mere disiplinert måte. Det er hans egne opplevelser fra sin skoletid, som ligger til grunn for *Drømmen*.

Oplev startet i sin tid på landbruksskolen, men etter et markant karriereskifte, ble han utdannet på regissørlinjen fra Den Danske Filmskole i 1987, hvor hans avgangsfilm var *Kyndelmisse* samt dokumentarfilmen *Hugo fra Himmerland*. De følgende år lagde han forskjellige mindre filmer til DR, innen han debuterte som spillefilmsregissør med *[[Portland (film)|Portland]]* i 1996. Det ble imidlertid ikke umiddelbart starten på en spillefilmskarriere, idet han de påfølgende år kom til å være meget aktiv med DRs satsninger på tv-serier. Disse tv-seriene benytter seg som regel av vekslende regissører, men seriernes ensartethet og kontinuitet skapes av den regissøren som starter (såkalt konseptuerende regissør), og Oplev fungerete som sådan på *[[Rejseholdet]]* og *[[Ørnen (TV-serie)|Ørnen]]* samt TV 2's *[[Forsvar (tv-serie)|Forsvar]]*.

## Filmografi
;Film
* *[[Portland (film)|Portland]]* (1996)
* *[[Fukssvansen]]* (2001)
* *[[Drømmen]]* (2006)
* *[[To verdener (2008)|To verdener]]*  (2008)
* *[[Menn som hater kvinner (film)|Menn som hater kvinner]] ([[2009]])
* *Dead Man Down* ([[2013]])
* *Ser du månen, Daniel* (2019)
* *Rose* (2022)

;TV-serier
* *Taxa* (9 episoder)
* *Rejseholdet* (3 episoder)
* *Forsvar* (4 episoder)
* *Ørnen* (8 episoder)

;TV-filmer
* *Tusmørke*
* *Nøgen* 
* *Headbang I Hovedlandet*

== Priser og nominasjoner ==
Niels Arden Oplev har modtatt følgende priser og nominasjoner:
* [[Gullbjørnen]] ved [[Berlin filmfestival]] for *Drømmen*.
* Nominert til [[Gullbjørnen]] ved Berlin filmfestival for *Portland''.
* Robertprisen for beste regissør 2006 for "Drømmen"

## Referanser


## Eksterne lenker
*
Werner Bleiner

**Werner Bleiner** (født 1946) er en tidligere østerriksk alpinist.

Han feiret sin største triumf da han tok sølv i storslalåm under VM 1970 i Val Gardena.

Bleiners beste sesong i verdenscupen var 1969/70, da han ble nummer 7 i totalsammendraget. 
Han vant to verdenscuprenn i løpet av karrieren, begge i storslalåm, og begge gangene på norsk snø.

## Verdenscupseire

## Referanser


## Eksterne lenker
*
Knurremaller

* *[[Acanthocleithron]]*
* *[[Atopochilus]]*
* *[[Brachysynodontis]]*
* *[[Chiloglanis]]*
* *[[Euchilichthys]]*
* *[[Hemisynodontis]]*
* *[[Microsynodontis]]*
* *[[Mochokiella]]*
* *[[Mochokus]]*
* *[[Synodontis]]*

**Knurremaller** eller **ryggsvømmermaller** er en gruppe maller som består av ti slekter.
Knurremallene har tre par med skjeggtråder. 
Fettfinnen er vanligvis svært lang. 
Hale- og brystfinnene har spisse stråler som vanligvis er sterke og har en låsemekanisme.
De blir opptil 72 cm lange (standardlengde).  

Ryggsvømmermalle er en av flere arter i denne gruppen som er populære akvariefisk.

## Eksterne lenker
* 
*
Ryggsvømmermaller

**Ryggsvømmermaller** kan referere til:

* Knurremaller, en gruppe fisk
** *[[Synodontis]]*, en gruppe knurremaller
*** Ryggsvømmermalle, en art i gruppen *Synodontis*
Per Øien

**Per Olav Øien** (1937–2016) var en norsk fløytist og i en årrekke solofløytist i Oslo Filharmoniske Orkester og Den Norske Blåsekvintett.

Han tok eksamen ved Bergens Handelsgymnas (1956) og studerte ved Bergen Musikkonservatorium under fløytisten Hans Stenseth og teorilæreren
Trygve Fischer.  I hjembyen spilte han i Bergen Filharmoniske Orkester (1956–61), men flyttet
til Oslo for å kunne studere med Ørnulf Gulbransen. Debuten fant sted i Universitetets Aula i 1962.  Med jevnaldrende startet
han Oslo Blåsekvintett (1962).
Han overtok solofløyteposten etter Alf Andersen i Kringkastingsorkestret i 1962 og fortsatte studier internasjonalt 
hos  Aurèle Nicolet i Salzburg, Marcel Moyse i Sveits og Julius Baker i USA.
Øien spilte i Oslo Filharmoniske Orkester (1967–85), fra 1970 som orkestrets solofløytist og overtok i 1972 Ørnulf Gulbransens plass i Den Norske Blåsekvintett (1972).

Han ble tilsatt ved Norges musikkhøgskole som førsteamanuensis i (1973), der han fikk opprykk til professor i (1985).
Utenlands har han spesielt spilt mye i Canada og vært gjesteprofessor ved University of Western Ontario (1977, 1979) ofte i
samarbeid med Robert Aitken.  I tillegg til flere mindre bidrag på samleplater har han gitt ut et par i par.

Per Øien var far til fløytisten Ingela Øien og tenoren Ulf Øien.
## Utgivelser
* *Comtemporary Music From Norway* (Philips, 1972 (LP)). Med Eva Knardahl, klaver. Komposisjoner av Johan Kvandal, Egil Hovland, Sverre Jordan, Finn Mortensen, Sparre Olsen, Sigurd Berge og Sverre Bergh.
* *Scandinavian Moods for Flute, Horn and Piano* (BIS, 1981 (LP)). Med Ingegärd Øien, horn og Geir Henning Braaten, klaver. Komposisjoner av Kvandal, Nielsen, Alfvén m.fl.
* *Franz & Karl Doppler* (BIS, 1987). Med Robert Aitken, fløyte og Geir Henning Braaten, klaver.
* *The Scandinavian Horn* (BIS, 1990). Med Ingegärd Øien, horn; Geir Henning Braaten, klaver m.fl.
* *Romantic flute and harp* (Simax, 1992).  Med Elisabeth Sønstevold harpe. Komposisjoner av C. P. E. Bach, Rossini, Chopin, Nielsen, Debussy, Ravel, Saint-Saëns m.fl.
* *Virtuoso Flute Concerti of the Baroque* (BIS, 1993). Med Det Norske Kammerorkester. Komposisjoner av Quantz, Vivaldi, Tartini og Blavet.
* *The Norwegian Flute* (BIS, 1994). Med Det Norske Kammerorkester og Geir Henning Braaten, klaver.
* *Johan Kvandal* (Aurora/Norsk Komponistforening, 1995), Fløytekonsert m.m. Med Oslo Filharmoniske Orkester.
* *Arietta and variations* (Pro Musica, 2005).  Med Geir Henning Braaten, klaver og Robert Aitken, fløyte. Komposisjoner av Grieg, Gieseking og Kuhlau.

## Premier
* Prinsesse Astrids musikkpris 1965

## Referanser
Símun (navn)

**Símun** er en færøysk form av mannsnavnet *[[Simon]]*, som har opprinnelse i *Simeon* (*Σίμων*), den greske formen av hebraiske *Sjimon* (*šimn*), med betydningen «Gud er hørt».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Símun, lagmann på Færøyene rundt 1350
* Símun Skorastein, færøysk sjakkspiller
* Símun Samuelsen, færøysk fotballspiller

## Referanser


## Eksterne lenker
*
Søre Ål

**Søre Ål** er den sørligste bydelen i Lillehammer. De har en barneskole som heter Søre Ål skole og en ungdomsskole som heter Åretta ungdomsskole. Søre Ål var tidligere en del av Fåberg kommune. 

Søre Ål har eget grendeutvalg.
Helgelandsrådet

**Helgelandsrådet** er et interkommunalt regionråd på Helgeland i Nordland som ble opprettet 19. juni 2020. Rådet oppstod gjennom en fusjon av Sør-Helgeland Regionråd og Helgeland Regionråd.

Helgelandsrådet er et regionalpolitisk samarbeidsorgan mellom de elleve kommunene Alstahaug, Bindal, Brønnøy, Dønna, Grane, Herøy, Leirfjord, Sømna, Vefsn, Vega og Vevelstad.

## Historie
**Ytre-Helgeland Regionråd** ble etablert den 1. januar 1993 som et regionalpolitisk samarbeidsorgan mellom syv kommuner: Alstahaug, Dønna, Herøy, Leirfjord, Lurøy, Træna og Rødøy. Den 1. januar 2001 endret dette navn til **Helgeland Regionråd**. Selskapet ble registrert den 16. juni 2005 under bransjen «offentlig administrasjon tilknyttet næringsvirksomhet og arbeidsmarked».

Den 1. januar 2001 meldte Vefsn overgang fra Indre Helgeland Regionråd til Helgeland Regionråd. Den 1. januar 2010 gikk Lurøy ut av Helgeland Regionråd og inn i Indre-Helgeland Regionråd. Den 1. januar 2018 meldte Rødøy overgang til Salten regionråd. I 2018 gikk Grane kommune over til Helgeland Regionråd.

Den 1. november 2023 gikk Træna inn i det som nå het Polarsirkelrådet, og selskapet fikk den form som det har i dag.

### Sør-Helgeland Regionråd
**Sør-Helgeland Regionråd** (organisasjonsnummer 974 789 353) ble etablert og registrert den 13. september 1995 som et regionalpolitisk samarbeidsorgan mellom kommunene Sømna, Vevelstad, Vega, Bindal og Brønnøy. Selskapet var registret under bransjen «offentlig administrasjon tilknyttet næringsvirksomhet og arbeidsmarked». Sør-Helgeland Regionråd hadde ca. 13&nbsp;000 innbyggere. Dette var ca. 17% av befolkningen på Helgeland, og det var det minste regionrådet på Helgeland. I rådet var hver av de fem kommunene representert med ordfører, rådmann og en ekstra kommunestyrerepresentant. Rådet hadde en funksjonstid på fire år. Leder og nestleder ble valgt blant ordførerne for 2 år av gangen.

Bedriften hadde sin besøksadresse i Storgata 32 i Brønnøysund i Brønnøy kommune.

Det ble 19. juni 2020 slått sammen med *Helgeland Regionråd* og omdannet til *Helgelandsrådet*.

Helgeland Regionråd har ca. 27500 innbyggere og ca. 35% av befolkningen på Helgeland og er med det det nest største regionrådet på Helgeland.

I rådet er hver av de syv kommunene representert med ordfører, rådmann og en ekstra kommunestyrerepresentant. Rådet har en funksjonstid på fire år. Leder og nestleder velges blant ordførerne for 2 år av gangen.

Bedriften har sin besøksadresse i Torolv Kveldulvsons gt. 5/7 i Sandnessjøen i Alstahaug kommune.

## Referanser


## Eksterne lenker
* Hjemmeside
Spey

**Spey** (skotsk gælisk: *Uisge Spè*) er Skottlands nest lengste elv og den sjuende lengste i Storbritannia. Den er 172&nbsp;km lang, og renner fra innsjøen Loch Spey til den når Nordsjøen ved Spey Bay i Moray Firth. Elven har sitt utspring i regionen Highland og utløp i regionen Moray.

Området rundt elvedalen kalles Strathspey eller Speyside, og er kjent for de mange whisky-destilleriene der.

Inch Marches er et verneområde (SPA) ved Spey mellom Kingussie og Kincraig. Det omtales av Royal Society for the Protection of Birds («Det kongelige samfunn for beskyttelse av fulgelivet») som et av de viktigste våtmarksområdene i Europa.

## Etymologi
Opprinnelsen til elvens navn er usikker, men «hagtorn» har blitt foreslått fra et ord knyttet til brytonisk *yspyddad*, som har en avledning fra det før-keltiske *squeas* i betydningen «oppkast» eller «sprut, strøm». Den greske geografen Klaudios Ptolemaios omtalte elven på sitt kart fra rundt 150 e.Kr. som *Tuesis*. Navnet Spey er dokumentert fra 1451.

## Referanser


## Eksterne lenker
* 
* Spey Fishery Board
* The Moray Firth Wildlife Centre is situated at the mouth of the Spey River
* Greater Speyside info
Fiss

**Fiss** er en kommune i distriktet Landeck i delstaten Tirol (Østerrike).

Stedet ligger på en flat sørvendt fjellhylle 500 meter over dalbunnen i Oberinntal og preges av trange, kronglete smågater med hoteller og pensjonater som stort sett er ombygde vest-tyrolske våningshus.

Nabokommner er Ladis, Serfaus, Ried im Oberinntal, Prutz, Tösens.

## Turisme
Fiss er en del av skiregionen Serfaus-Fiss-Ladis. Om vinteren blir det kjørt opp langrennsløyper, og om sommeren er det et godt utbygd nett av skiltede vandreveier i området.

Romerveien Via Claudia Augusta som forbandt de syd-tyske områdene med Italia gikk forbi Fiss, og er i dag mye brukt av terrengsyklister som krysser Alpene.
 
Sommeren 2005 ble sommerparken «Sommerfunpark Fiss» åpnet.

## Referanser


## Eksterne lenker
*
Knubben

:*For holmen i Arendal, se [[Knubben (holme)]]*
**Knubben** (også kalt **Storlitinden**) er et fjell i Aure kommune i Møre og Romsdal. Det ligger nordvest på øya Tustna på samme fjellrygg som Jørenvågsalen, har en høyde på 680 meter over havet.

Vest for Knubben og under den ligger grenda Leira som er det vanligste utgangspunktet for å gå til toppen. På østsiden ligger Gullsteinsdalen, et stykke inn dalføret ligger turistforeningshytten Gullsteinsvollen som drives av Kristiansund og Nordmøre Turistforening.

## Turruter
Fjellet er et populært turmål, de vanligste rutene går fra 
* *Barskaret* via *Vettalivatnet*
* *Potetbygda* via *Leirsætra* 

Det er også god sti fra Jørenvågsalen, og mange tar begge disse toppene i en felles tur.

## Bildegalleri

Fil:Tustna mountains 1.JPG|Knubben til venstre, Jørenvågsalen til høyre. Utsikt fra Kvernberget i Kristiansund 
Fil:Tustna mountains from Smola ferry.JPG|Knubben til høyre, Skarven til venstre og Jørenvågsalen i midten. Fra fergen til Smøla. 


## Se også
* Tustnastabban

## Referanser




## Eksterne lenker
* 
* Turbokforlaget  *Turbeskrivelse* (fra Potetbygda)
Gaarder

**Gaarder** er en gård i Elverum, med tunet i Elverum sentrum. Gårdsdriften er avviklet, og gården er utgangspunkt for arrangementer, skogbruk og eiendomsdrift. 

Gårdens historie kan føres tilbake til siste del av 1400-tallet, da den ble skilt ut fra prestegården i Elverum. I 1733 kjøpte Gulbrand Aamodt gården sammen med Christen Løvberget. De var de første lokale eiere og brukere av gården. I eierrekken har navn som Øvergaard og Aakrann gått igjen, og dagens eier Gunnar Aakrann Eek er etterkommer av Gulbrand Aamodt. 

Flere av Elverums ordførere har eid Gaarder eller vært knyttet til gården: Hans Øvergaard, Gulbrand Øvergaard og John Aakrann. Amtsformannskapet i Hedmark hadde sitt første møte her i 1837, og Gaarder var også et av de to faste møtestedene for Elverums formannskap fra 1837.

Under flukten fra Oslo 9. april 1940 kom kongefamilien til Gaarder om kvelden den 9. april, og oppholdt seg der i noen timer. På Gaarder skilte de lag slik at kronprinsesse Märtha av Norge og barna flyktet videre til Sverige. Eier av Gaarder var da Gulbrand Øvergaard Aakrann (1872–1943), som eide gården fra 1927 til sin død. Han var sønn av ovennevnte John Aakrann.

## Referanser

## Eksterne lenker
*
Joe Thornton

**Joseph Eric «Joe» Thornton** (født 2. juli 1979 i London, Ontario, Canada) er en canadisk ishockeyspiller som spiller for Florida Panthers i NHL.

Han har tidligere spilt på NHL-nivå for San Jose Sharks, Boston Bruins og Toronto Maple Leafs.

I 2005/2006-sesongen ble han kåret til den mest verdifulle spilleren i hele NHL (Hart Memorial Trophy). Han hadde 29 mål, hele 96 målgivende pasninger og endte opp med 125 poeng.

## Referanser


## Eksterne lenker
*
Saint-Raphaël (Var)

**Saint-Raphaël** er en kommune i departementet Var i regionen Provence-Alpes-Côte d'Azur sørøst i Frankrike.

## Galleri

fil:Saint_Raphael_Notre_Dame_de_la_Victoire.jpg|Kirken *Notre Dame de la Victoire*.
fil:Saint_Raphael_Tour_1.jpg|Tårnet bygd inn i den gamle San Rafeu-kirken.
fil:Saint_Raphael_Tour_2.jpg|Middelaldertårnet.
fil:Saint_Raphael_Gare_routiere.jpg|Den nye kinoen ved siden av jernbanestasjonen (Gare SNCF) og Bussterminalen.
fil:LIleDOrEnOr.JPG|L'Ile d'Or


## Befolkningsutvikling
***Antall innbyggere i kommunen Saint-Raphaël (Var)***

## Referanser


## Eksterne lenker
* 
* Kommunedata INSEE
Newtonmore

**Newtonmore** (Skotsk gælisk: **Baile Ur an t-Slèibh**) er en landsby (*[[Landsby#Landsbyer i engelsktalende land|village]]*) i regionen Highland i Skottland. Den ligger i Badenoch-området ved elven Spey, like sørvest for Kingussie. Newtonmore er innenfor Cairngorms nasjonalpark, og turisme er en viktig næringsvei.

Ved folketellingen i 2001 hadde Newtonmore 982 innbyggere. I 2006 ble folketallet estimert til 1&nbsp;080 innbyggere.

Newtonmore var et av stedene hvor det ble gjort opptak til TV-serien Kar for sin kilt.

## Referanser

## Eksterne lenker
* Newtonmore Community Website
Worcester Sharks

**Worcester Sharks** er farmerlaget til San Jose Sharks. De spiller i American Hockey League (AHL).

Hjemmekampene spilles i DCU Center, Worcester, Massachusetts.
Liste over norske navnedager sortert etter navn

**Liste over norske navnedager**, sortert etter navn. Navnedagene ble innført i Norge av Almanakkforlaget i 1988. Listen ble revidert i 1998 og inneholder 819 navn. Denne listen er også tilgjengelig sortert etter dato.


**I dag, [[. ]], har  norsk navnedag.**



## Se også
* Liste over norske navnedager, sortert etter dato
* Liste over norske kvinnenavn 
* Liste over norske mannsnavn
* Liste over norske etternavn

## Referanser
Jørenvågsalen

**Jørenvågsalen** (også kalt **Jørgenvågsalen**) er et fjell i Aure kommune på Ytre Nordmøre. Fjellet ligger på øya Tustna og er på samme fjellrygg som Knubben. Toppunktet på Jørenvågsalen er Jurtinden (857 moh), og dette er det nest høyeste fjellet på Tustna. Skarven som ligger øst for Jurtind er høyest med sine 896 meter. Leirtinden er den andre toppen på Jørenvågsalen, den er 769 moh.

## Turruter
Jurtinden er et populært turmål, og det er flere mulige ruter:
* Fra *Potetbygda* via *Leirsætra*
* Fra *Hals* på sørøstsiden av Tustna, via skaret mellom Skarven og Jørgenvågsalen
* Fra *Gullstein* via Gullsteinsdalen og skaret mellom Skarven og Jørgenvågsalen
* Fra *Barskaret* via *Vettalivatnet* og Knubben

## Se også
* Tustnastabban

## Referanser




## Eksterne lenker
*
Synodontis

* gjøkmalle
* ryggsvømmermalle
* *[[Synodontis afrofischeri|S. afrofischeri]]*
* *[[Synodontis angelica|S. angelica]]*
* *[[Synodontis dhonto|S. dhonto]]*

***Synodontis*** er en gruppe knurremaller.
Flere av artene er tilpasset å svømme med buken opp, derav det norske navnet «ryggsvømmermaller», som forøvrig også brukes om overgruppen knurremaller og spesielt om en av artene i gruppen, nemlig ryggsvømmermalle (*Synodontis nigriventris*).

## Eksterne lenker
*
Achim Vogt

**Achim Vogt** (født 7. desember 1970 i Balzers) er en liechtensteinsk tidligere alpinist.

Vogt debuterte i verdenscupen i 1989. Karrierens største suksess kunne han feire 3. desember 1994, da han vant storslalåmrennet i Tignes. Seieren kom overraskende, da Vogt bare hadde plassert blant de 20 beste ved fem tidligere anledninger.

Seieren ble Vogts eneste. Tallrike skader forhindret ham fra å etablere seg i verdenstoppen. I de følgende årene hadde han bare to plasseringer blant de 10 beste. Han deltok i fire OL i løpet av karrieren. Den beste plasseringen oppnådde han under OL 1994 i Hafjell, der han ble nummer 21 i storslalåm.

Vogt la opp i 2004.

## Referanser


## Eksterne lenker
*
Carlos Marín

**Carlos Marín** (1968–2021) var en spansk baryton og medlem av operapopvokalgruppen Il Divo. Han ble født i Rüsselsheim am Main i Tyskland, men vokste opp i Madrid i Spania. Marín startet sin karriere i musikk tidlig i livet, og han spilte inn sitt første album da han var åtte år gammel.

Da han var tolv år, flyttet han til Spania, der han vant flere priser i tv-konkurranser som *Gente Joven* («unge mennesker») og *Gente Nueva* («nye mennesker») i Televisión Española, da han var 15 og til han var i 20-årene. I løpet av denne tiden begynte han også å synge i live TV-show akkompagnert av et orkester.

Den 7. desember 2021 ble Marín syk med covid-19, trass i at han var vaksinert, og kom på sykehus i Manchester i England. Han ble lagt i indusert koma, og døde 19. desember, i en alder av 53 år.

## Referanser


## Eksterne lenker
* 
* 
* 
*
Urs Bühler

**Toni Urs Bühler** (født 19. juli 1971 i Willisau, Luzern, Sveits) er en klassisktenor og medlem av operapop vokalgruppen, Il Divo.

I desember 2003 ble han medlem av den internasjonale musikalske operapop vokalgruppen Il Divo sammen med Carlos Marín (Spania), Sébastien Izambard (Frankrike) og David Miller (USA). I 2001 begynte Urs å gå ut med fiolinist Valerie Brusselle, til slutten av 2006 da forholdet tok slutt. Hans nåværende kjæreste er Tania Rodney som er make-up artist til Il Divo.

## Referanser


## Eksterne lenker
* 
* 
* 
*
Skumringsmålere

* bred skumringsmåler
* smal skumringsmåler

**Skumringsmålere** (*Plagodis spp.*) er en slekt av sommerfugler som tilhører familien egentlige målere (Geometridae). De er middelsstore, slanke, brune målere, vingene har små, spredte, brune flekker eller streker. To arter er funnet i Europa, begge også i Norge. De norske artene har larver som lever på ulike busker og løvtrær, de voksne sommerfuglene flyr om våren og forsommeren.
## Systematisk inndeling / europeiske arter

* sommerfugler (Lepidoptera)
** gruppen **[[Heteroneura]]** 
*** gruppen **[[storsommerfugler]]**
**** gruppen / overfamilie **[[målere]]**  (Geometroidea) 
***** familien **[[egentlige målere]]**  (Geometridae) 
****** underfamilien Ennominae, – 561 europeiske arter, 76 er funnet i Norge.
******* Slekten **skumringsmålere**, *Plagodis* Hübner, 1823
******** Bred skumringsmåler, *[[Plagodis pulveraria]]* (Linnaeus, 1758) – til Nord-Trøndelag
******** Smal skumringsmåler, *[[Plagodis dolabraria]]* (Linnaeus, 1767) – Østlandet, Sørlandet

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea, utbredelsesdatabase over europeiske dyr. http://www.faunaeur.org/
Svenske reduksjoner

**Svenske reduksjoner** eller reduksjoner er en betegnelse brukt i Sverige for å vise til staten, ved kongemaktens inndragning av eiendom, som tidligere hadde blitt utdelt til adelen som belønning for ulike tjenester.

Begrepet reduksjoner synes først å ha blitt anvendt på 1600-tallet, tidligere tiders inndragninger ble omtalt med andre uttrykk som «räfst», «vederkännande av gods» eller «revocation». 

Det rettsgrunnlag som ble anvendt ved slik inndragelse var forskjellige. Eiendom kunne inndras dersom overdragelsen kunne knyttes til noe rettsstridig. Det var også tilfelle av at «förbjudna orter», dvs områder hvor kronens gods ikke kunne avhendes allikevel hadde blitt overdratt og da ved senere anledning ble tatt tilbake. Eiendommer kunne også inndras dersom de ved innehaverens manglende oppfølging hadde forfalt. 

Ved de store inndragelsene på 1600-tallet kom til slutt også krav om at alt av krongods som hadde blitt utskilt kunne taes tilbake. Det ble anført som støtte for det at: «konung inte ägde förminska rikets ingälder för sin efterträdare, utan att denne i så fall egde återkalla det avsöndrade».

De første kjente reduksjoner skjedde under Birger Magnussons formynderskap i perioden 1290-1302. De siste større reduksjoner skjedde under kong Karl XI i 1655.
Epione

:*Epione er også navnet på en [[brannmålere|en sommerfugl]].*

**Epione** (gresk: Ἠπιόνη) var i henhold til gresk mytologi en mindre gudinne tilknyttet helbredelse av sykdommer som hustru og ledsager til Asklepios, den fremste guden for helbredelse og medisin, og mor til Hygieia, Panakeia og andre. Hun var sannsynligvis en personifisering av omsorgen som syke og skadde trengs for å bli frisk.

## Mytologi
Navnet hennes er avledet fra ordet ἤπιος (*epios*, «beroligende»). Epione var personifiseringen av lindrende smerte og omsorgen som trengs for å bli frisk. Sammen med Asklepios var hun mor til de fem asklepiader: Akeso (velvære og helbredelsesprosessen), Aglaia (den skinnende), Hygiea (heler sår og mindre plager), Iaso (restitusjon fra sykdom) og Panakeia (universallegemiddel), som oppført i bysantinske *[[Suda]]*. Hun hadde også to sønner, Makhaon og Podaleirios (begge som kirurger og medisinere), som er nevnt i Homers *[[Iliaden]]* samt barne- eller dvergguden Telesforos, som også var knyttet helbredelse.

Epigrafiske bevis tyder på at Epione var dyrket som en kultisk figur i byene Athen, Epidauros, Kos og Pergamon. Asklepios og Epione hadde begge marmorstatuer i Argolida, der Asklepios ble særlig mye tilbedt.

## Bruk av navnet
Navnet hennes knyttes i moderne tid til en rekke helse- og legesentre. I tillegg er en sommerfugl, brannmålere (*Epione spp.*) fått navn etter henne.

## Referanser


## Eksterne lenker
* 
* «Epione», *Theoi Project*
Rimma Zjukova

**Rimma Mikhajlovna Zjukova ** (russisk:Римма Михайловна Жукова; født 14. mars 1925 i Jekaterinburg, Russland, død 5. august 1999) var en skøyteløper som konkurrerte for Sovjetunionen. Hun ble sovjetisk mester tre ganger og hun vant den prestisjefylte Kirovprisen fire ganger. Hun ble verdensmester på skøyter i 1955. Hun var en av de dominerende utøverne fra Sovjetunionen i 10 år. Og i den perioden var det sovjetiske kvinnelandslaget det beste verden. I sin karriere satte hun 7 verdensrekorder.

## Verdensrekorder
I sin karriere satte åtte verdensrekorder på skøyter.

* 500 m, 1 000 m, 3 000 m, 5 000 m

## Personlige rekorder

* VR i høyre kolonne var den gjeldende verdensrekord da hun satte sine personlige rekorder.

## Referanser




## Kilder
* 
* Historiske verdensrekorder. *International Skating Union*.

## Eksterne lenker
*